**Aproape de Casă**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aproape de Casă

Suntem aproape de casă, de casa cerului de sus,

De locuinţele Sionului, pregătite de Domnul Isus!

Suntem atât de aproape de splendida lume eternă

Unde nu ne va mai trebui, nici căpătâi, nici pernă,

Căci toată osteneala noastră vom simţi că s-a dus.

Profeţiile ne spun, că nu suntem departe de casă,

De cetatea sfântă şi scumpă, cu porţi...ce se lasă

Ca să fie deschise, pentru-a primi pe cei mântuiţi,

Pe cei ce-au suferit ca oropsiţi, de furtuni biciuiţi,

Ca să afle-n sfârşit liniştea, fiind oaspeţi la masă.

Acolo, în cetatea scumpă, pe meleagurile cerului

Noi vom vedea pe Rege, în toată frumuseţea Lui,

Din ochii noştrii plânşi, ne va şterge orice lacrimă

Căci au trecut vremile de jale, vremile de patimă,

Şi-n prezenţa slavei, teamă nu-i va ma fi nimănui.

Cerul întreg, este în freamăt, angajat în pregătire

Să-şi primească oaspeţii, care-au crezut în jertfire,

Pe cei, care-n credinţă s-au luptat lupta cea bună

Pe pământul bântuit crunt de-a păcatului furtună

Care-au biruit prin sângele Mielului şi mărturisire.

O! Iată, timpul de întârziere, se apropie de sfârşit

Zilele scumpe ale eliberării, se apropie de împlinit

Pentru-acei ce-au fost peregrini, loviţi de furtună,

Pentru-acei care au râvnit şi dorit o ţară mai bună

În care, să se simtă ajunşi acasă într-un loc liniştit.

Suntem aproape de casă, de patria scumpă dorită

Şi nu după multă vreme, cand istoria va fi sfârşită,

Domnul Isus Însuşi, prin glasul Său de Arhanghel

Va coborâ şi va aduna, chemând credincioşii la El,

Pentru-a gusta şi trăi din plin viaţa, din har oferită.

Flavius Laurian Duverna

05 ianuarie 2010